કુંભ રાશિ વાયુ તત્વ અને સ્થિર પ્રકૃતિની રાશિ છે. વાયુ તત્વ અને સ્થિર સ્વભાવ આ રાશિને વૈચારિક વૈવિધ્ય અને તીવ્ર બુદ્ધિ આપે છે. એક વિદ્વાન જ્યોતિષી કહેતાં કે કુંભરાશિનો જાતક લગભગ અડધું જીવન તો જન્મતાંની સાથે જ જીતી ચૂક્યો હોય છે, કારણ કે એ કુંભરાશિમાં જન્મ્યો છે.કુંભરાશિનું ચિત્ર જોઈએ તો તેમાં એક માનવી ઘડા સાથે ઉભેલો દેખાય છે. ઘડોએ તેની પાસે કંઈક છે તેનું સૂચન કરે છે, આ રાશિના જાતકો દેશ અને સમાજને ચોક્કસ કઈંક આપી શકે છે.